Euroopa Liidu Teataja L 241 , 11/09/1999 Lk 0009 - 0012



Komisjoni määrus (EÜ) nr 1943/1999, 10. september 1999, millega muudetakse I, II ja III lisa nõukogu määruses (EMÜ) nr 2377/90, milles sätestatakse ühenduse menetlus veterinaarravimijääkide piirnormide kehtestamiseks loomses toidus (EMPs kohaldatav tekst) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 26. juuni 1990. aasta määrust (EMÜ) nr 2377/90, milles sätestatakse ühenduse menetlus veterinaarravimijääkide piirnormide kehtestamiseks loomses toidus, [1] viimati muudetud komisjoni määrusega (EÜ) nr 1942/1999, [2] eriti selle artikleid 6, 7 ja 8, ning arvestades, et: (1) vastavalt määrusele (EMÜ) nr 2377/90 tuleb jääkide piirnormid kehtestada järk-järgult kõikide farmakoloogiliste toimeainete suhtes, mida kasutatakse ühenduses toiduloomadele manustamiseks ettenähtud veterinaarravimites; (2) jääkide piirnormid tuleks kehtestada alles pärast seda, kui veterinaarravimite komitee on kontrollinud kogu asjakohast teavet kõnealuste toimeainete jääkide ohutuse kohta loomse toidu tarbijale ja nende jääkide mõju toidu tööstuslikule töötlemisele; (3) loomses toidus leiduvate veterinaarravimijääkide piirnormide kehtestamisel on vaja täpsustada loomaliigid, mille puhul jäägid võivad esineda, samuti lubatud määrad nendelt loomadelt saadud söödavas koes (sihtkude), kellele on manustatud ravimeid, ja jääkide laad, mis on oluline jääkide kontrollimiseks (markerjääk); (4) jääkide kontrollimiseks vastavalt ühenduse õigusaktidele tuleks üldiselt kehtestada jääkide piirnormid maksa või neeru sihtkoes; maks ja neerud eemaldatakse sageli rümbast rahvusvahelise kaubanduse puhul ja seepärast tuleks kehtestada jääkide piirnormid ka rasv- või lihaskoes; (5) munalindudele, lakteerivatele loomadele või mesilastele ettenähtud veterinaarravimite puhul tuleb kehtestada jääkide piirnormid ka munades, piimas või mees; (6) eprinomektiin tuleks lisada määruse (EMÜ) nr 2377/90 I lisasse; (7) tsefoperasoon ja atropiin tuleks lisada määruse (EMÜ) nr 2377/90 II lisasse; (8) teadusuuringute lõpuleviimiseks tuleks tsefoperasoon lisada määruse (EMÜ) nr 2377/90 III lisasse; (9) teadusuuringute lõpuleviimiseks tuleks eelnevalt määruse (EMÜ) nr 2377/90 III lisas määratletud ajutiste jääkide piirnormide kehtivusaega pikendada ka klavulaanhappe osas; (10) enne käesoleva määruse jõustumist tuleks kehtestada 60päevane ajavahemik, et liikmesriigid saaksid käesoleva määruse sätete arvestamiseks teha kõik vajalikud kohandused kõnealuste veterinaarravimite müügilubadesse, mis on antud vastavalt nõukogu direktiivile 81/851/EMÜ, [3] viimati muudetud direktiiviga 93/40/EMÜ [4]; (11) käesolevas määruses sätestatud meetmed on kooskõlas veterinaarravimite alalise komitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määruse (EMÜ) nr 2377/90 I, II ja III lisa muudetakse vastavalt käesoleva määruse lisale. Artikkel 2 Käesolev määrus jõustub kuuekümnendal päeval pärast selle avaldamist Euroopa Ühenduste Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 10. september 1999 Komisjoni nimel komisjoni liige Karel Van Miert [1] EÜT L 224, 18.8.1990, lk 1. [2] EÜT L 241, 11.9.1999, lk 4. [3] EÜT L 317, 6.11.1981, lk 1. [4] EÜT L 214, 24.8.1993, lk 31. -------------------------------------------------- LISA Määruse (EMÜ) nr 2377/90 I lisa muudetakse järgmiselt. 2. Antiparasiitikumid 2.3. Endo- ja ektoparasiitide vastased ained 2.3.1. Avermektiinid "Farmakoloogilised toimeained | Markerjääk | Loomaliigid | Jääkide piirnormid | Sihtkude | Muud sätted | Eprinomektiin | Eprinomektiin B1a | Veised | 50 μg/kg | Lihaskude | | 250 μg/kg | Rasvkude | | 1500 μg/kg | Maks | | 300 μg/kg | Neer | | 20 μg/kg | Piim" | | Määruse (EMÜ) nr 2377/90 II lisa muudetakse järgmiselt. 2. Orgaanilised ühendid "Farmakoloogilised toimeained | Loomaliigid | Muud sätted | Atropiin | Kõik toiduloomade liigid | | Tsefoperasoon | Veised | Intramammaarseks kasutuseks üksnes lakteerivate lehmade puhul ja kõikide kudede puhul, v.a piim" | Määruse (EMÜ) nr 2377/90 III lisa muudetakse järgmiselt. 1. Antibakteriaalsed ained 1.2. Antibiootikumid 1.2.1. Beeta-laktamaasi inhibiitorid "Farmakoloogilised toimeained | Markerjääk | Loomaliigid | Jääkide piirnormid | Sihtkude | Muud sätted | Klavulaanhape | Klavulaanhape | Veised, lambad | 200 μg/kg | Piim | Ajutised jääkide piirnormid kaotavad kehtivuse 1. juulil 2001 | Veised, lambad, sead | 200 μg/kg | Lihaskude | 200 μg/kg | Rasvkude | 200 μg/kg | Maks | 200 μg/kg | Neer" | 1.2.4. Tsefalosporiinid "Farmakoloogilised toimeained | Markerjääk | Loomaliigid | Jääkide piirnormid | Sihtkude | Muud sätted | Tsefoperasoon | Tsefoperasoon | Veised | 50 μg/kg | Piim | Ajutised jääkide piirnormid kaotavad kehtivuse 1. jaanuaril 2001" | --------------------------------------------------